Sagene bad

Sagene bad (Sagene folkebad) er et bad i Sandakerveien i bydelen Sagene i Oslo.

Bygningen er oppført 1899 i senhistorismestil. Arkitekt var Hagbarth Martin Schytte-Berg. Badet åpnet i 1900 og er Kristianias tredje eldste offentlige bad, etter Torvgadens bad og Enerhaugens bad. Nabobygningen til Sagene bad er Sagene skole, og skolens svømmehall fra 1926 binder Sagene bad og skolebygningen sammen. Oslo kommune renoverte og oppgraderte bygningen i perioden 1987–1989. 

Bygningen ble fredet i 1996. Eksteriør, svømmehall og noen av omkledningsrommene omfattes av fredningen. 

Badet ble stengt i 2000. I 2006 kjøpte Bjarkø Eiendom AS bygningen med tanke på ombygging for videreført og ny bruk. Norsk kulturminnefond og Byantikvaren i Oslo bevilget midler til restaurering. 

I august 2021 ble badet åpnet for bruk i undervisningen ved Sagene skole, Fernanda Nissen videregående skole, Nordpolen skole, Bjølsen skole, Den tysk-norske skolen og Grünerløkka skole. Den nåværende private eieren, Sagene Utvikling AS, hadde da inngått en avtale med Oslo kommune om å stille badet til bruk for Oslo-skolene de neste ti årene.

Våren 2025 har Oslo Badstuforening prøvedrift av Sagene Bad, med adgang for alle som kjøper billett.  

 Referanser 

 Kilder 

 Norsk kulturminnefond
 Oslo Badstuforening

 Eksterne lenker 


Kategori:Sagene
Kategori:Kulturminner i bydel Sagene
Kategori:Byggverk i Oslo
Kategori:Hagbarth Martin Schytte-Berg
Kategori:Sandakerveien (Oslo)
Kategori:Byggverk fullført i 1900